b'\n_START_ARTICLE_\nRotor\n_START_PARAGRAPH_\nRotor vektorskega polja \\vec V = (P, Q, R) je v vektorski analizi operator, ki slika iz \\mathbb{R}^3 \\rightarrow \\mathbb{R}^3 in vektorskemu polju \\vec V prek vektorskega produkta priredi novo vektorsko polje na naslednji na\xc4\x8din:_NEWLINE_\\operatorname{rot} \\ \\vec V = \\operatorname{rot} (P, Q, R) = \\begin{vmatrix} \\vec i & \\vec j & \\vec k \\\\ \\frac{\\partial }{\\partial x} & \\frac{\\partial }{\\partial y} & \\frac{\\partial }{\\partial z} \\\\ P & Q & R\\end{vmatrix}._NEWLINE_Z uporabo operatorja nable rotor zapi\xc5\xa1emo:_NEWLINE_\\operatorname{rot} \\ \\vec V = \\nabla \\times\\vec V._NEWLINE_Vektorsko polje, katerega rotor je enak ni\xc4\x8d, imenujemo potencialno polje.\n_START_SECTION_\nUporaba\n_START_PARAGRAPH_\nRotor je uporaben za preverjanje potencialnosti polj. Krivuljni integrali potencialnega polja so neodvisni od poti, kar pomeni, da so enoli\xc4\x8dno dolo\xc4\x8deni z za\xc4\x8detno in kon\xc4\x8dno to\xc4\x8dko. Primer potencialnega polja je gravitacijsko polje. Gravitacijska potencialna energija je odvisna le od medsebojne razlike lege (vi\xc5\xa1ine) telesa in referen\xc4\x8dne to\xc4\x8dke, ne pa od poti, po kateri se je telo gibalo, da je doseglo trenutni polo\xc5\xbeaj._NEWLINE_Stokesova formula pravi:_NEWLINE_\\oint\\limits_{\\partial D} \\vec V d \\vec r = \\iint\\limits_D \\operatorname{rot} \\vec V d \\vec S_NEWLINE_Pretvorba krivuljnega integrala vektorskega polja po sklenjeni poti na dvojni integral (po ploskvi) olaj\xc5\xa1a integracijo. (rob obmo\xc4\x8dja D mora biti pozitivno orientiran)'